ایشغال آلتینداکی اوردون چایی‌نین باتی ساحلی‌نین قوزیی ینده ایسراییل عسگرلری‌نین آچدیغی آتش نتیجه‌سینده 2 فیلیسطین‌لی آغیر یارالانیب.
ایسراییل قوه‌لری اوردون چایی‌نین باتی ساحلی‌نین قوزیی ینده‌کی جنین شهری یاخینلیغیندا یئرلشن الیمون  قصبه‌سینه سوخولا‌راق چوخلو سایدا فیلیسطین‌لی‌نین ائوینه باسقین ائدیب. فیلیسطین‌لی‌لرین رئاکسیاسی قارشی‌سیندا ایسراییل عسگرلری گؤزیاشاردیجی گازلا یاناشی، حقیقی و رزین گولله‌لردن ده ایستیفاده ائدیب‌لر.
فیلیسطین ساغلیق ناظیرلیگیندن وئریلن یازی‌لی آچیقلامادا الیمون قصبه‌سینده 2 فیلیسطین‌لی‌نین حقیقی گولله‌لرله وورولدوغو، یارا‌لی‌لارین ایسه جنین-ده‌کی ابن سینا خسته‌خاناسینا آپاریلدیغی بیلدیریلیب.
آچیقلامادا بیری‌نین باش و بویون ناحیه ‌سیندن، دیگری‌نین ایسه کوره یندن گولله یاراسی آلان یارا‌لی‌نین وضعیتی‌نین آغیر اولدوغو قئید ائدیلیب.
فاناتیک یهودی‌لرین پاسکالیا بایرامی سببیله مسجد الاقصی-یا باسقین ائتمک چاغیریش‌لاری سون زامان‌لار دوغو قودس و مسجد الاقصی-دا گرگین‌لیگی آرتیرمیشدی.
